16/09/2010 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Convenio colectivo de Senax UTE 2 (Messa-Laínsa)

Visto o expediente do convenio colectivo da empresa SENAX-UTE 2 (MAESSA-LAÍNSA) (código convenio 1504082), que tivo entrada neste Departamento Territorial da Consellería de Traballo e Benestar o día 21.07.2010, completado o día 20.08.2010, e subscrito pola parte económica pola empresa e pola parte social polo delegado de persoal o día 18.03.2010, de conformidade co disposto nos artigos 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, Real decreto 1040/81, do 22 de maio, sobre rexistro e depósito de convenios colectivos de traballo e o Real decreto 2412/82, de 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de traballo, este Departamento Territorial ACORDA: PRIMEIRO.–Ordenar a súa inscripción no Libro Rexistro de Convenios Colectivos de Traballo, obrante neste Departamento Territorial, e notificacar á representación económica e social da comisión negociadora. SEGUNDO.–Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación (S. M. A. C). TERCEIRO.–Dispoñe-la súa publicación no Boletín Oficial da Provincia. A Coruña, 2 de setembro de 2010 O xefe territorial de Traballo e Benestar Yongmin El Majjaoui Gonzalez Simancas CONVENIO COLECTIVO DE SENAX UTE 2 (MAESSA-LAÍNSA) ÍNDICE Artigo 1.°.–Ámbito funcional Artigo 2.°.–Ámbito temporal Artigo 3.°.–Vinculación á totalidade Artigo 4.°.–Absorción e compensación Artigo 5.°.–Comisión mixta de interpretación Artigo 6.°.–Xornada laboral Artigo 7.°- Retén de garda Artigo 8.°.–Vacacións Artigo 9.°.–Licenzas retribuídas Artigo 10.°.–Salario base Artigo 11.°.–Antigüidade Artigo 12.°.–Pagas extraordinarias Artigo 13.°.–Participación nos beneficios Artigo 14.°,- Complemento de actividade Artigo 15.°.–Complemento de transporte e distancia Artigo 16.°.–Complemento de nocturnidade Artigo 17.°.–Complemento tóxico, penoso e perigoso Artigo 18.°.–Complemento de instrumentación Artigo 19.°.–Complemento de central Artigo 20.°.–Complemento de pistola Artigo 21.°.–Complemento de varredora e outros complementos Artigo 22.°.–Traballos especiais e paradas programadas Artigo 23,°.–Horas extraordinarias Artigo 24.°.–Axuda de comida Artigo 25.°.–Axudas de custo Artigo 26.°.–Pagamento de salarios Artigo 27.°.–Organización do traballo Artigo 28.°.–Traballos de superior categoría Artigo 29.°.–Promoción Artigo 30.°.–Seguro colectivo Artigo 31.°.–Anticipos Artigo 32.°.–Incapacidade temporal 32.°.1.–Aboamento incapacidade temporal por E. C. ou A. T. 32.°.2.–Incapacidade permanente Artigo 33.°.–Roupa de traballo Artigo 34.°.–Xubilación Artigo 35.°.–Préstamos reintegrables Artigo 36.°.–Garantías sindicáis Artigo 37.°.–Cota sindical Artigo 38.°.–Asembleas Artigo 39.°.–Emprego Artigo 40.°.–Revisión salarial Artigo 41.°.–Seguridade e hixiene Artigo 42.°.–Condicions máis beneficiosas Cláusula adicional primeira Cláusula adicional segunda Cláusula adicional terceira. Beneficios sociais Táboa salarial CONVENIO COLECTIVO DE SENAX UTE 2 (MAESSA-LAÍNSA) ARTIGO 1.–ÁMBITO FUNCIONAL. Este convenio colectivo será de aplicación ao persoal de ”UTE MAESSA-LAINSA”, adicado á limpeza industrial da Central Térmica de ENDESA nas Pontes. ARTIGO 2.–ÁMBITO TEMPORAL. O convenio terá vixencia desde o 1 de xaneiro de 2010 até o 31 de decembro de 2011. Quedará automáticamente denunciado a partir do día 1 de novembro de 2011, podendo iniciar a partir desa data a negociación dun novo convenio. Será prorrogado en todos os seus conceptos mentres non se acade un acordo expreso nas novas negociacións. ARTIGO 3.–VINCULACIÓN Á TOTALIDADE. As condicións establecidas neste convenio forman un todo orgánico indivisible, e para efectos da súa aplicación práctica serán consideradas globalmente en cómputo anual, sen que caiba a aplicación illada dalgunha das súas partes. ARTIGO 4.–ABSORCIÓN E COMPENSACIÓN. As retribucións establecidas neste convenio compensan e absorben todas as existentes ata o momento da súa entrada en vigor, calquera que sexa a natureza ou a orixe das mesmas. Os aumentos de retribucións que poidan producirse no futuro por disposicións legais de xeral aplicación, só poderán afectar ás pactadas neste convenio, cando consideradas en cómputo anual, superen estas. En caso contrario, serán absorbidas ou compensadas por estas últimas, subsistindo este convenio nos seus propios termos e sen modificación ningunha nos seus conceptos, módulos e retribucións. ARTIGO 5.–COMISIÓN MIXTA DE INTERPRETACIÓN. Para a correcta interpretación e vixilancia do convenio crearase unha COMISIÓN MIXTA DE INTERPRETACIÓN formada polo delegado de persoal e a representación dela que tomou parte nas deliberacións. A comisión será presidida por quen a mesma designe en cada sesión, tendo en conta que o cargo recaerá unha vez en cada unha das dúas representacións. A comisión reunirase no prazo máximo de quince días desde a súa convocatoria e cantas veces sexa mester para resolver os problemas referentes á aplicación e interpretación do convenio, tendo as súas resolucións carácter vinculante. ARTIGO 6.–XORNADA LABORAL. A xornada laboral será de 38 horas semanais de traballo efectivo, distribuídas da seguinte forma: XORNADA CONTINUADA: de luns a mércores, de 7.00 a 15.00 horas. Xoves e venres, de 7.00 a 14.00 horas. XORNADA PARTIDA: de luns a mércores, de 8.30 a 13.15 e de 14.45 a 18.00 horas. Xoves e venres, de 8.30 a 13.15 e de 14.45 a 17.00 horas. O persoal en xornada partida pasará a xornada continuada durante o período do 15 de xuño ao 14 de setembro. O persoal a xornada continuada disporá de 20 minutos de descanso para bocadillo, que terá a consideración de tempo traballado. Os traballadores afectados por este convenio disporán de 15 minutos á saída do traballo para asearse. Se durante a vixencia deste convenio se reducise a xornada semanal de ENDESA (As Pontes), e sempre que esta non sexa inferior a 37 horas semanais, adaptaríase a xornada en base a tal redución. ARTIGO 7.–RETÉN DE GARDA. Os sábados, domingos e festivos haberá un retén de persoal de garda, nomeado pola empresa, caso de non existir voluntarios suficientes, con horario de 7.00 a 13.00 horas e descanso luns e martes. Por cada sábado, domingo ou festivo traballado percibirán unha prima segundo a táboa salarial anexa, se ben, poderán optar por percibir a prima e dous días de descanso ou só tres días de descanso. O terceiro día de descanso cobrarase da mesma forma que un dos outros dous. ARTIGO 8.–VACACIÓNS. Todo o persoal terá unhas vacacións anuais retribuídas de 32 días naturais. Os maiores de 50 anos terán 33 días. Estas vacacións distribuiranse de tal forma que en todo momento estean traballando na C. T. As Pontes un mínimo de 17 persoas (60% do cadro de persoal). A retribución será a do salario real correspondente á xornada ordinaria, exceptuando os complementos de distancia e transporte. Empresa e comité confeccionarán un calendario de vacacións procurando que todos os traballadores as collan entre o 15 de xuño e o 15 de setembro. Os traballadores que se incorporen á empresa ao longo do ano terán a parte proporcional de vacacións que lles correspondan. Obrigatoriamente colleranse dentro do ano natural, non podendo ser compensadas en metálico nin acumuladas para anos sucesivos. ARTIGO 9.–LICENZAS RETRIBUÍDAS. O traballador, avisando coa debida antelación e posterior xustificación, terá dereito a licenzas retribuídas nos seguintes supostos: a) 15 días naturais en caso de matrimonio. b) 5 días por enfermidade grave de familiar de primeiro grao. Asimílase a primeiro grao a parella con quen se conviva. c) 5 días por falecemento de familiar en primeiro grao.2 días por falecemento de familiar en segundo grao.1 día por falecemento de familiar en terceiro grao. d) 6 días por nacemento de fillo. e) 1 día por traslado de domicilio habitual. f) A ter os permisos necesarios para concorrer a exames, cando se cursen estudos a obtención dun título académico ou profesional. g) Ao tempo imprescindible para recibir asistencia sanitaria, debendo xustificarse adecuadamente o tempo de permanencia. O traballador terá dereito ao cobro dos complementos polo tempo que xustifique de permanencia en consulta. h) Polo tempo indispensable para o cumprimento dun deber inescusable de carácter público e persoal. i) 1 día para a renovación do permiso de conducir. j) 1 día para a renovación do D. N. I. k) 1 día para o recoñecemento médico anual. ARTIGO 10.–SALARIO BASE. O salario base é o que se establece para cada categoría na táboa salarial anexa. O salario base devéngase por día natural. ARTIGO 11.–ANTIGÜIDADE. O complemento persoal por antigüidade consistirá en TRES BIENIOS do 5% do salario base e posteriores QUINQUENIOS do 7% do salario base. Respectarase o establecido no Decreto Lexislativo 1, do 24.3.95 que aproba o texto refundido da Lei do Estatuto dos Traballadores. ARTIGO 12.–PAGAS EXTRAORDINARIAS. Todo traballador afectado por este convenio terá dereito a percibir 2 pagas extraordinarias por importe segundo a táboa salarial anexa, ou a parte proporcional ao tempo traballado segundo o seu período de devengo. Estas pagas denominaranse de VERÁN e NADAL. A paga de Verán devengarase proporcionalmente ao tempo traballado no primeiro semestre e farase efectiva como máximo o día 20 de xuño. A paga de Nadal devengarase proporcionalmente ao tempo traballado no segundo semestre e farase efectiva como máximo o día 20 de decembro. ARTIGO 13.–PARTICIPACIÓN NOS BENEFICIOS. Coa nómina do mes de febreiro percibirase unha gratificación por participación nos beneficios consistente na cantidade que figura na táboa salarial anexa. Devengarase do día 1 de xaneiro ao 31 de decembro, proporcionalmente ao tempo traballado. ARTIGO 14.–COMPLEMENTO DE ACTIVIDADE. Percibirase para cada categoría, segundo a táboa salarial anexa e por día efectivo de traballo. ARTIGO 15.–COMPLEMENTO DE TRANSPORTE E DISTANCIA. Por día efectivo de traballo percibirase o complemento extrasalarial denominado complemento de transporte e distancia, na contía establecida na táboa salarial anexa. ARTIGO 16.–COMPLEMENTO DE NOCTURNIDADE. O traballador que realice a súa xornada de traballo entre as 22.00 e as 6.00 horas, percibirá en concepto de nocturnidade a cantidade establecida na táboa salarial anexa, por xornada efectivamente traballada. ARTIGO 17.–COMPLEMENTO TÓXICO, PENOSO E PERIGOSO. Pola excepcional toxicidade, penosidade e perigosidade que concorra en determinados postos de traballo percibirase un complemento na contía establecida na táboa salarial anexa, por xornada efectivamente traballada. Aboarase a parte proporcional no que exceda de 8 horas. Percibirase o complemento nos seguintes traballos: – Limpeza interior do silo de cinzas. – Conduto de gases de saída e circulación. – Limpeza interior de caldeira, – Manta e alimentadores. – Colectores e precipitadores, – Prequentadores. Así como en todos aqueles que legalmente se determine o dereito á súa percepción. ARTIGO 18.–COMPLEMENTO DE INSTRUMENTACIÓN. O persoal que realice traballos de instrumentación percibirá por cada xornada de traballo un complemento que será equiparable ao complemento de pistola. ARTIGO 19.–COMPLEMENTO DE CENTRAL. Percibirase para cada categoría, segundo táboa salarial anexa e por día traballado. ARTIGO 20.–COMPLEMENTO DE PISTOLA. Por día efectivamente traballado con pistola de auga a presión percibirase un complemento establecido na táboa salarial anexa. Os seguintes traballos equipararanse, para efectos económicos, ao manexo de pistola de auga a presión: – Aspirado de caldeira. – Aspirado con equipo “MUNKEBO”. – Pistoleado con hidrolimpadora de presión. – Medidas de caudais de carbón pulverizado. ARTIGO 21.–COMPLEMENTO DE VARREDORA E OUTROS COMPLEMENTOS. Os peóns que manexen varredoras automóbiles percibirán por día efectivo de traballo no dito posto un complemento establecido na táboa salarial anexa. Os traballos realizados nos postos denominados, planta 2 de trituración, pozo de trituración, galerías (desde trituración a planta 6, e desde trituración a separación magnética), varanda de control, gorros chineses de cinza e cintas transversais do parque de carbóns, devengarán un complemento por día traballado establecido na táboa salarial anexa. Pola excepcional toxicidade, o complemento devengado na planta 6, por día traballado, será o establecido na táboa salarial anexa. ARTIGO 22.–TRABALLOS ESPECIAIS E PARADAS PROGRAMADAS.22.1. CALDEIRAS. Os traballos especiais de caldeira realizaranse en dúas quendas de traballo diarias. Pola limpeza interior da caldeira completa percibirase unha prima establecida na táboa salarial anexa, ou a parte proporcional ao tempo traballado na dita limpeza. Independentemente percibirase o complemento de tóxico, penoso e perigoso.22.2. CHAMINEAS. Establécese unha prima establecida na táboa salarial anexa por todos os conceptos. Se a limpeza se realiza fora da xornada ordinaria, pagaranse as horas extras que correspondan.22.3. MANTA E ALIMENTADORES, Establécese unha prima establecida na táboa salarial anexa por operario e servizo completo.22.4. COLECTORES E CONDUCTOS DE GASES DE SALIDA E CIRCULACIÓN. Establécese unha prima establecida na táboa salarial anexa para todos estes traballos. No caso dos conductos a prima será por día completo traballado.22.5. PRECIPITADORES. Establécese unha prima establecida na táboa salarial anexa, por liña completa realizada. ARTIGO 23.–HORAS EXTRAORDINARIAS.1.1. Horas extraordinarias habituais: Supresión.1.2. Horas extraordinarias esixidas pola necesidade de reparar sinistros ou outros danos de carácter extraordinario e urxentes: realización.1.3. Horas extraordinarias estruturais e as necesarias por ausencias imprevistas: realización sempre e cando non sexa posible a substitución das mesmas por contratacións temporais previstas na lexislación vixente.1.4. As horas extras aboaranse segundo a táboa salarial anexa, podéndose compensar a razón de 1 día de descanso por cada 5 horas extras realizadas.1.5. As horas extras en sábado, domingo ou festivo aboaranse segundo a táboa salarial anexa, podéndose compensar a razón de 1 día de descanso por cada 4 horas realizadas. En caso de ser chamado para a realización de horas extraordinarias, aboarase un mínimo de 3 horas. Mensualmente pasarase ao delegado de persoal unha relación nominativa das horas extraordinarias realizadas. ARTIGO 24.–AXUDA DE COMIDA. En concepto de suplidos establécese, durante a vixencia do presente convenio, unha axuda de comida segundo a táboa salarial anexa, por día traballado, para o persoal en xornada partida. No caso de seguir facendo traballos despois da xornada laboral, aboarase este complemento. Non se aboará a dita axuda de comida cando: * Sexa período de PARADA. * Sexa sábado, domingo ou festivo, se se aboa a hora de comida, como hora extra. * Sexa día laboral, e se chame o persoal operario ao seu domicilio, para realizar traballos extraordinarios. ARTIGO 25.–AXUDAS DE CUSTO. O importe mínimo para as axudas de custo establecidas no artigo 42 da ordenanza laboral é segundo a táboa salarial anexa. ARTIGO 26.–PAGAMENTO DE SALARIOS. Os salarios serán aboados nos tres primeiros días do mes, dispoñendo o traballador dunha hora de permiso para cobrar, sempre que o pagamento se realice por cheque ou transferencia bancaria. ARTIGO 27.–ORGANIZACIÓN DO TRABALLO. Tendo en conta da obrigatoriedade da empresa de realizar todos os traballos establecidos nos contratos subscritos con ENDESA para a limpeza industrial na CENTRAL TÉRMICA, en particular os que merecen especial mención no artigo 22.°, e a adscrición do persoal afectado por este convenio aos mesmos, convense a execución, aínda fóra da xornada normal de traballo. A realización dos traballos fóra da xornada ordinaria de traballo farase con persoal voluntario dentro de cada categoría e especialidade, completando con traballadores de libre designación cando os voluntarios non fosen suficientes. Ambas as dúas partes comprométense para que, tanto dentro da voluntariedade como na designación, se rote entre todos os traballadores salvando as diferenzas propias de categoría e profesión. A empresa, sen prexuízo da capacidade de organización que lle é propia, procurará rotar os traballadores por todos os postos de traballo propios da súa categoría. ARTIGO 28.–TRABALLOS DE SUPERIOR CATEGORÍA. Todo traballador que realice traballos de superior categoría por espazo de CATRO meses consecutivos ou SEIS alternos nun período dun ano, consolidará a retribución económica ao dito posto. ARTIGO 29.–PROMOCIÓN. A empresa realizará cursos de formación e perfeccionamiento do persoal, organizando os mesmos a través dos representantes dos traballadores. Estes cursos, no caso de ser superados, servirán de mérito para valorar ascensos. Independentemente do anterior, a empresa virá obrigada a convocar prazas de ascenso, cando existan vacantes, mantendo unha relación porcentual entre as diferentes categorías. Acórdase crear unha comisión formada por dous representantes de cada unha das partes negociadoras do convenio para, conxuntamente, definir porcentaxes. ARTIGO 30.–SEGURO COLECTIVO. A empresa subscribirá unha póliza de accidentes coa seguinte cobertura: Por falecemento derivado de accidente laboral ou enfermidade profesional. Por incapacidade permanente absoluta ou grande invalidez derivada de accidente laboral ou enfermidade profesional. Os capitais asegurados serán os establecidos na táboa salarial anexa. A empresa, no prazo dun mes a contar desde a sinatura deste convenio, actualizará as pólizas de referencia. ARTIGO 31.–ANTICIPOS. Todo traballador terá dereito a percibir anticipos á conta do traballo realizado, podendo chegar até o 90% do salario mensual devengado. Considéranse datas hábiles para a súa solicitude os días 15 a 20 de cada mes, debéndose solicitar con, polo menos, un día laborable de antelación. ARTIGO 32.–INCAPACIDADE TEMPORAL.32.1.–ABONO INCAPACIDADE TEMPORAL POR E. C. o A. T. En caso de I. T. por enfermidade común, a empresa complementará as prestacións até o 100%, a partir do 8.º día, dos seguintes conceptos: salario base, antigüidade, complemento de actividade, complemento de central, pagas extraordinarias e de participación en beneficios. O complemento surtirá efectos sempre que as ausencias por I. T. non superen o 3%, en caso contrario o complemento aplicarase a partir do 15° día de baixa. No suposto de baixa por accidente de traballo ou enfermidade profesional, darase o mesmo tratamento desde o primeiro día, pero respeitando, en todo o caso, as condicións máis favorables económicamente, se a aportación da S. S. supera a garantía anterior. Este mesmo criterio aplicarase nos casos de baixa con hospitalización, mentres permaneza internado.32.2.–INCAPACIDADE PERMANENTE. O persoal que cause baixa na empresa por incapacidade permanente, total ou absoluta, será substituido por outro traballador co mesmo carácter. ARTIGO 33.–ROUPA DE TRABALLO. A empresa facilitará a todos os traballadores desde o primeiro día de traballo, as pezas de roupa de protección e hixiene necesarias. Estas pezas de roupa daránselle igualmente ao persoal que estea de baixa por enfermidade ou accidente. A cada traballador faráselle entrega de: – 1 chaqueta de auga acolchada – 2 fundas – 1 traxe de faena – 2 toallas de baño – 12 pastillas de xabón HENO DE PRAVIA de 125 gramos – 1 par de zapatos de seguridade de coiro, cada seis meses – 1 camisa de verán Entregarase unha funda a cada traballador que realice unha caldeira completa. ARTIGO 34.–XUBILACIÓN. Establécese a idade de 65 anos como xubilación obrigatoria, o persoal que se xubile coa citada idade será substituido por outro traballador contratado con carácter estable. No relativo á xubilación aos 64 anos rexerá o establecido na lexislación vixente, sendo compensada segundo a táboa salarial anexa. Establécese un premio por XUBILACIÓN ANTICIPADA para os traballadores cunha antigüidade mínima de SETE ANOS que decidan xubilarse voluntariamente de acordo coa táboa salarial anexa, sempre que a xubilación supoña a amortización do posto de traballo. ARTIGO 35.–PRÉSTAMOS REINTEGRABLES. O persoal fixo poderá solicitar da empresa a concesión de préstamos reintegrables. Estes préstamos terán como finalidade axudar aos traballadores nos supostos de gastos imprevistos ou extraordinarios e para tal efecto dotarase un FONDO SOCIAL segundo a táboa salarial anexa, Elaboraranse os criterios para a concesión destes, que terán un límite segundo a táboa salarial anexa por traballador. Quedará a criterio da empresa a concesión ou non dos préstamos, así como o prazo de amortización, que non poderá superar os dous anos. ARTIGO 36.–GARANTÍAS SINDICAIS. O delegado de persoal da empresa disporá da reserva de horas mensuais que establezan as Leis para o desenvolvemento das súas funcións de representación. ARTIGO 37.–COTA SINDICAL. A empresa, por petición dos traballadores afiliados a unha Central Sindica!, descontará en nómina o importe da cota mensual de afiliación, que será posta a disposición das centrais por esta. A solicitude será por escrito e permanecerá vixente mentres non se comunique o contrario. ARTIGO 38.–ASEMBLEAS. Os traballadores disporán dun máximo de 5 horas ao ano para asembleas, dúas das cales non poderán coincidir en ningún caso en xoves ou venres. ARTIGO 39.–EMPREGO. En tanto en canto se manteña a actual carga de traballo derivada da relación contractual con ENDESA para a limpeza industrial da Central Térmica, garantirase “ad personam” o emprego ao persoal procedente de FCC, durante a vixencia deste convenio. En todo o caso, a empresa comprométese a empregar os mecanismos establecidos no Decreto Lexislativo 1, de 24.3.95, que aproba o texto refundido da Lei do Estatuto dos Traballadores. ARTIGO 40.–REVISIÓN SALARIAL. O incremento pactado para o ano de vixencia deste convenio será: Para o ano 2010, IPC previsto (2%), máis 0,6. Para o ano 2011, IPC previsto (2%), máis 0,9. Páctase unha cláusula de revisión salarial para o ano 2010 que consistirá na diferenza entre o IPC real e o IPC previsto dese mesmo ano. A revisión terá efectos retroactivos a 1 de xaneiro de 2010. Páctase unha cláusula de revisión salarial para o ano 2011 que consistirá na diferenza entre o IPC real e o IPC previsto dese mesmo ano. A revisión terá efectos retroactivos a 1 de xaneiro de 2011. ARTIGO 41.–SEGURIDADE E HIXIENE. En materia de prevención de riscos e saúde laboral rexerá o disposto na lexislación vixente. ARTIGO 42.–CONDICIÓNS MÁIS BENEFICIOSAS. Os traballadores que, con anterioridade a este convenio, viñesen gozando de mellores condicions consideradas no seu conxunto en cómputo anual, que as aquí pactadas, conservarán as mesmas. CLÁUSULA ADICIONAL PRIMEIRA. Para o non previsto neste convenio rexerá o disposto no convenio colectivo de “LIMPEZA DE EDIFICIOS E LOCAIS” da Coruña. CLÁUSULA ADICIONAL SEGUNDA. Os atrasos que se deriven da aplicación deste convenio serán satisfeitos, como máximo, coa nómina do mes de abril. CLÁUSULA ADICIONAL TERCEIRA. No suposto de negociarse e que se chegue a asinar un convenio colectivo das empresas auxiliares de ENDESA das Pontes, no que participe na comisión negociadora a parte empresarial de “UTE MAESSA-LAÍNSA”, producirase a adhesión ao mesmo, sempre que así o decida a asemblea de traballadores deste centro de traballo, respeitándose as condicións máis beneficiosas que a xuízo dos traballadores existan no actual convenio. TÁBOA SALARIAL ANO 2010